Wir, Fridreich, von gottes gnaden Romischer kùnig, zuͦ allen zeyten merer des reichs, ✳ hertzog zuͦ Oͤsterreich, ze Steyr, ze Kaͤrnden und ze Krayn, ✳ grave ze Tyrol ꝫcˀ ✳ bekennen und tuͦnd kund offembar mitt dem brieff allen den, die in̄ sechen ✳ odˀ hoͤrent lesen, wie
wol wir von angeborner guͤte allezeit geneygt sein ✳ allen unsern und des Heiligen Romischen Reychs undertanen und getrew̄n ✳ frid und gemach zuͦ schaffen, jedoch bedunckh̄n wir uns besunder mer pflichtig sein den kloͤstnˀ, kilchen und geistlichē ꝑsonen, die
darin̄ ✳ dem almechtigen gott flizziklichen dienen und die ùppikeit und wolluste diser welt zuͦruck geworffen haben, ✳ gemach, frid, ✳ nutze, ruͦwe und bestes zuͦbestellen ✳ und sey bey irn gnaden, fryheiten, rechten, ✳ brieven, ✳ privilegien und guͦtē gewonheitē ✳ zuͦ behalten. ✳ und wann nū der ersamen kindere, der abbtessinen und klostˀfrawen zuͦ San̄ct Claren, San̄ct Franciscen ordens zuͦ Kùnigsfeld, Costentzˀ bistumb, ✳ erber bottschafft ✳ fùr uns komen ist und mitt demuͤtigem fleiss gebetten hât, ✳ das wir inen disen
nachgeschribnen briefe und privilegiū, ✳ den wir durch bewerte und redliche vidimus gantz und unvˀserten gesechen und vˀhoͤret haben, ✳ den inen vor zeiten der allerdurlùchtigist fûrst, ✳ kuͦnig Fridreich, saͤliger gedaͤchtnisz, unser vorfar, verlichen und gegebē haͧt ✳
und dar zuͦ alle und jegkliche andˀ ir gnad₎ friheitē, rechte, brieve, privilegia, handvesten und guͦte gewonheit, so si von andnˀ Roͤmischen keysern, kuͦnigen und andern fùrsten erworben und loblich herbracht habent ✳ zuͦ vernew̄n, ze bestetigen und zuͦ confimieren,
gneͣdklich geruͦchten und laut der vorgenant brieve von wort ze wort, also: ✳ wir, Fridreich, von gottes gnaden Romischer ✳ kunig, allzit ein merer des reichs, ✳ und wir, Leupolt, ✳ Albrecht, ✳ Heinrich und Otto, gebruͦder, von denselben gnaden herzogen zuͦ Oͤstˀreich
und Stire, hˀren zuͦ Krain, uff der March und ze Portnaw, gravē ze Kyburg und ze Habsburg, und landgravē in Elsazzen, verjechen und tuͦn kund mitt disem brieff allen den, die in̄ ansechent lesent odˀ hoͤrent lesen, ✳ das wir gott und unser frowen und allen heiligen ze lobe
und eren, und auch durch unsers lieben hˀren und vatters, kunig Albrechts, und unser lieben frawen und muͦter, kunigin Elisabethen, ✳ seele und unser und aller unser vordnˀ seelen ✳ ze heyle und ze trost ✳ des kloster datz Kunigsfeld, Sanc̄t Claren Ordens, gelegen in Costentzˀ
bistumb, unser stiftunge, ✳ und unser lieben frawen und muͦter der jetzgen̄ stiftung ist, die ouch da erwellet haͤt zuͦ ligen, ✳ gentzlichen in unsern scherm und unser gnade genomen habent und freigen es also und geben inn das recht, ✳ das wir, noch dhainer unser erben,
noch unser nachkomen oder unser verweser oder amptman odˀ richter, dhain steure odˀ fuͤre odˀ nachtselde oder ✳ dheiner slachte ungelt nemen sullen ✳ auff des vorgen̄ klosters leuten noch guͤtern, ✳ das es nū haͤt und hernach recht und redlichen gewinnen mag. ✳ es
sol auch auff des vorgen̄ klosters guͦt dhain richter gewalt noch gericht haben und was sache uff dēselben guͤt uffersteent, die sullent des klosters phleger hoͤren und richten, one allein die sache, die an den tod geet, die sol der lantrichter ✳ richten oder wen des landeshˀre darzuͦ schaffet ze richten gen dem schuldigen, gegen seinem libe und nicht gegen seinem guͦt und sol des schuldigen guͦt dem kloster gevallen nach recht. si sullent auch alles des, des si zuͦ dem kloster bedurfen, fuͤrē in unserm land ✳ und in unser gepiete ane zole
und aͧne alles ungelt. ✳ wir gebent inen auch das recht, in welicher unser statt si des klosters guͦt fuͤrent oder zuͦ behalten gebent, ✳ das man si das lasse in und uss fuͤren aͧn alles ungelt ✳ und aͧn allen irrsal. wir geben in ouch das recht, ✳ das sie uff der Ar ainen
vischer ✳ haben ✳ sullen ✳ und uff der ✳ Rewse einen, aͧn allen irrsal. ✳ wer aber, ✳ das die vischer ✳ beide uff den vorgen̄ wasser einem mitteinander vischeten, daran sol si niemand irren. ✳ es ist ouch unser willen, das von dem kloster ein wagen in unser hoͤltzer gee, wenn si
sein bedurffen. ✳ wir geben inn ouch den kilchensatz datz Stouffen mitt allem dem nutz und recht, als wir gehapt habent, ✳ also das des vorgen̄ klosters abbtessine und die samnūge von des vorgen̄ kirichensatz nûtz und ouch von dem hove zuͦ Rinvelden, den unsrˀ
liebe frowe und muͦter ✳ umb iͤr bereitscheͣfft gekauft haͧt, ✳ sechs priester Mynner Bruͦder ordens davon haben sullen. wen̄ inn der kirchensatz von ✳ den korherren zuͦ Costentz gelediget und geewiget wirt,✳ so sullen si fùrbas die sechs priester ✳ eewiklich haben und
sullen den ir notdurft an allen dingen verziechen, ✳ als verre vierundzweintzig marckh geldes herren gùlt nach des landes gewonheit gelangen mag. ✳ ouch wellen wir das, ✳ das die Minner Bruͦder ✳ mitt denselben frowen und mitt irs klosters guͦt nicht ze
schaffen haben, noch dheinen gewalt darùber haben, wann alsvil ob die abbtessinn und der convent ✳ der bruͦder rates bedùrffen, das si denn den frawen raͤten, das best, das si kunnen und wissen. sust sol ✳ des klosters gescheͣfte und ordnūge, weltliches gescheͣfts
un̄ zergennicliches guͦtes, gentzlich und gar steen in der abbtessin und des conventes gewalt aͧn all irrsal. ✳ wir wellent ouch, das die vorgen̄ frawen weder geistlich noch weltlich gest emphachent, ✳ es sie Mynner Bruͦder oder Prediger ✳ odˀ welicherley ordens begeben ✳ leute si sein. ✳ und zuͦ einer vesten und steͣten eewikeit diser sach und diser stifte, so haben wir kunig Fridreich, herzog Leupold und herzog Heinrich disen brieff fùr uns und fùr unser vorgen̄ bruͦder, herzog Albrechten und herzog Otten, versigelt mitt
unsern ✳ hangēdē insigeln. ✳ wann wir, herzog Albrecht und herzog Otto, nicht insigil haben, davon benuͤgt uns wol mitt unser bruͦder insigiln. ✳ der brieff ist geben zuͦ Paden an dem dunrstag vor san̄ct Anthonien tag, do man zalt von Crists gepurte drewzechē
hundert jar dar nach in dem ain und zweintzigisten jar, unsers kunig Fridreichs reiches indem sibenden jare. ✳ des haben wir angesechen und guͤtlich betrachtet ✳ die vorgen̄ redlich und demuͤtig bete und och den loblichen gotsdienst, der in dem egen̄ kloster
stetiklich und loblich vorpraͤcht wirt ✳ und darūb mitt wolbedachtem muͦt, guͦtem rat und rechter wissen den obgen̄ abbtessin und klosterfrawen, den vorgen̄ kunig Fridreichs brieve und dar zuͦ all und jegkliche ir gnad, fryheit, brieve, recht, privilegia und
guͦt gewonheit, die si von andern unsern vorfarn am reich und andnˀ fùrsten von Oͤstˀreich und andern fùrsten und herren redlich erworben und herpracht haben in allen und jegklichen irn puncten, artikeln, meynūgen und begriffungen wie dann die vō
wort zuͦ wort geschriben und begriffen sind, gnedklich vernewt, bestaͤtiget und confirmieret. vernewen und bestetigen und confirmieren inn die och von Romischer kunigklicher macht volkomenheit in kraft ditzs brieffs ✳ und meynen, setzen un̄ wollen
von derselben unser kunigklichen macht, das si hinfùr kraft und macht haben und si und ir nachkomen der ouch an allen enden geprauchen und geniessen sollen, als ob die alle von wort ze wort herin̄ begriffen weren von aller mengklich ungehindert.
und wir gebieten ✳ darūb allen und yegklichen fùrsten, geistlichen und weltlichen graven, fryen, edeln, rittern, knechten, amptleuten, voͤgten, burgermeistern, burgern und sust allen andern unsern und des Heiligen Reichs undertaͤn und getrew̄n, das si die
vorgen̄ abbtessin und klosterfrawen an ir vorgen̄ freyheiten, brieven, privilegien, rechten, handvesten und wider ir alt herkomen nicht irren, ✳ hindern ✳ oder betruͤben in dhein weys, sunder ✳ si dabey geruͤwklich aͧn allen intrag beliben lassen als liep inn
und einē jegklichen sey, unser und des Heiligen Reichs swere ungnad ze vermeyden und bey verliesung fùnfzig marckh loͤtigs golds halb in unser und des reichs kamer und halb ✳ den vorgen̄ abbtessin und klosterfrawen unlaͤszlich zuͦ bezaln, als oft das
beschicht, mitt urkùnd disz briefs, versigilt mitt unserm kunigklichen anhangend₎ insigil. geben zuͦ der New̄nstatt nach Cristi gebùrt vierzechenhundert jar und darnach in dem ✳ ainundvierzigisten jar an montag vor san̄ct Laurenten tag
unsers richs im andern jar.
Nicolaus
Fricker
Ad mandatū dom̄i regis
Conradꝰ p̄ptus Wienn̄ cancellarˀ
Et ego Nicolaus Fricker, ✳ clericus coniugatꝰ Bas₎ diocꝭ imꝑiali auc̄te notarꝭ iuratꝰ, quia p̄scriptꝭ lrās originales in ꝑgamēo conscriptꝭ ꝫ penden̄ sigillo regio eiusd₎ illustrissī, serenissī ac potētissī pʼncipis ꝫ
dn̄i nr̄i, ✳ dn̄i Fridrici, ꝓtūc regis nūc vero imꝑatorꝭ Romanoꝝ semꝑ augusti, necnon Austrie ꝫcꝭ, ducꝭ ꝫcꝭ, ✳ dn̄i mei gr̄osissimi sculpturꝭ clipeis ꝫ caracteribƺ ✳ rite ✳ sigillatꝭ, sanas, integras ꝫ illesas, ꝓut pʼma facie apparuˀnt non rasas, non ✳ cancellatꝭ, ymo ꝓrsꝰ oī ꝫ ✳ suspicōe carentꝭ, vidi, legi ꝫ ꝑlegi ꝫ cū pn̄ti t̃nssumpto ✳ ꝑ oīa concordare ✳ fideli collacōe facta. ✳ iō ad petitōm discreti Uͦlrici am Bùl, p̄bendarii mon̄ Campi Regꝭ noīe
venˀabiliū ꝫ rˀligiosaꝝ in xp̄o dn̄aꝝ, abb̄e ꝫ cōventꝰ eiusd₎ mon̄ Campi Regꝭ, ord₎ Sancte Clare Constan̄ diocꝭ, in eisd₎ pʼncipalr̄ noīataꝝ, ✳ eas p̄cise de verbo ✳ ad verbū nil addendo, ✳ nͨ diminidendo tñssumpsi. ꝫ ✳ hoc pn̄s
publicū tñssumptū, qd₎ a quibusd₎ vidimꝰ nūcupatur, maū mea ꝓpʼa cōscʼptū exin̄ confeci, ut ip̄i tñssumpto ✳ adhibeat̃ fides plenaˀia sic̄ ip̄is lr̄is originalibƺ, ✳ ubi qn̄ totiens ꝫ quotiēs fuˀit oꝑtunū cū effectu meqƺ hic
signo, ✳ noīe ꝫ cognoīe meis solitꝭ ꝫ consuetꝭ subscʼbendo, ✳ signavi in robur ꝫ ✳ testioīu p̄missoꝝ rogatꝰ ꝫ rˀquisitꝰ ✳ secūda die mens₎ february, anno dn̄i millīmoquadringētesimoquinquagesimoquarto, indicōn secūda. ✳